stanford-oval/wikipedia huggingface dataset:
เทศบาลเมืองบ้านบางม่วง

ระวังสับสนกับ เทศบาลตำบลบางม่วง
| เทศบาลเมืองบ้านบางม่วง |
| --- | --- |
เทศบาลเมือง

ทม.บ้านบางม่วงที่ตั้งสำนักงานเทศบาลเมืองบ้านบางม่วง
พิกัด: 13°49′38.5″N 100°23′09.7″E﻿ / ﻿13.827361°N 100.386028°E﻿ / 13.827361; 100.386028
ประเทศ:  ไทย
จังหวัด: นนทบุรี
อำเภอ: บางใหญ่
จัดตั้ง:  • 2 มีนาคม 2538 (อบต.บางม่วง)  • 30 กันยายน 2554 (ทต.บ้านบางม่วง)  • 28 กุมภาพันธ์ (ทม.บ้านบางม่วง)
พื้นที่
 • ทั้งหมด: 11.2112 ตร.กม. (4.3287 ตร.ไมล์)
ประชากร (2567)
 • ทั้งหมด: 18,552 คน
 • ความหนาแน่น: 1,654.95 คน/ตร.กม. (4,286.3 คน/ตร.ไมล์)
รหัส อปท.: 05120301
ที่อยู่ สำนักงาน: เลขที่ 1 หมู่ที่ 6 ซอยบางม่วง-บางคูลัด 15/1 (เทศบาลบ้านบางม่วง) ถนนบางม่วง-บางคูลัด ตำบลบางม่วง อำเภอบางใหญ่ จังหวัดนนทบุรี 11140
เว็บไซต์: baanbangmoung.go.th
 ส่วนหนึ่งของสารานุกรมประเทศไทย
เทศบาลเมืองบ้านบางม่วง เป็นเทศบาลเมืองแห่งหนึ่งที่ตั้งอยู่ในเขตอำเภอบางใหญ่ จังหวัดนนทบุรี จัดตั้งขึ้นเป็นเทศบาลเมื่อ พ.ศ. 2554 ครอบคลุมพื้นที่ตำบลบางม่วง เฉพาะหมู่ที่ 1, 3–11, 13–15 และบางส่วนของหมู่ที่ 12 (นอกเขตเทศบาลตำบลบางม่วง)
ประวัติ

เทศบาลเมืองบ้านบางม่วงเดิมมีฐานะเป็น สภาตำบลบางม่วง ต่อมาได้รับการจัดตั้งเป็น องค์การบริหารส่วนตำบลบางม่วง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นจึงได้รับการจัดตั้งเป็น เทศบาลตำบลบ้านบางม่วง ตั้งแต่วันที่ 30 กันยายน พ.ศ. 2554
อนึ่ง ในการยกฐานะเป็นเทศบาลได้เปลี่ยนชื่อองค์กรจาก "บางม่วง" เป็น "บ้านบางม่วง" เพื่อไม่ให้มีชื่อซ้ำกับเทศบาลตำบลบางม่วง (บริเวณบางใหญ่เก่า) ที่มีอยู่แต่เดิม โดยใช้ชื่อเทศบาลตามชื่อหมู่บ้านบางม่วง (ได้แก่ หมู่ที่ 3, หมู่ที่ 4 และหมู่ที่ 11 ตำบลบางม่วง ตามกฎหมายลักษณะปกครองท้องที่) ซึ่งเป็นชื่อที่มีประชาชนเห็นชอบมากที่สุดจากชื่อที่ให้เลือกทั้งหมด 8 ชื่อ
ตราสัญลักษณ์

เทศบาลเมืองบ้านบางม่วงได้กำหนดให้ใช้รูปวัดปรางค์หลวงเป็นตราสัญลักษณ์ของเทศบาล เนื่องจากเป็นวัดเก่าแก่คู่ท้องถิ่น
ที่ตั้งและอาณาเขต

เขตเทศบาลเมืองบ้านบางม่วงตั้งอยู่ทางทิศใต้ของอำเภอบางใหญ่ มีอาณาเขตติดต่อกับพื้นที่ใกล้เคียง ดังนี้
ทิศเหนือ ติดต่อกับเขตเทศบาลเมืองบางใหญ่ เขตเทศบาลเมืองบางแม่นาง และเขตเทศบาลเมืองเสาธงหิน (อำเภอบางใหญ่)
ทิศตะวันออก ติดต่อกับเขตเทศบาลตำบลบางม่วงและเขตเทศบาลเมืองบางเลน (อำเภอบางใหญ่)
ทิศใต้ ติดต่อกับเขตเทศบาลตำบลปลายบางและเขตเทศบาลเมืองศาลากลาง (อำเภอบางกรวย)
ทิศตะวันตก ติดต่อกับเขตเทศบาลเมืองศาลากลาง (อำเภอบางกรวย) เขตองค์การบริหารส่วนตำบลบางใหญ่ และเขตเทศบาลเมืองบางใหญ่ (อำเภอบางใหญ่)
ประชากร

อาชีพหลักของประชากรในถิ่นนี้คือเกษตรกรรม เพราะตั้งอยู่บนพื้นที่ราบลุ่มอยู่ทางด้านทิศตะวันตกของแม่น้ำเจ้าพระยา มีคลองไหลผ่านหลายสายทำให้พื้นที่มีน้ำอุดมสมบูรณ์ สภาพดินฟ้าอากาศโดยทั่วไปอยู่ในเกณฑ์ปกติ นอกจากนี้ยังมีอาชีพ รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชนในท้องที่ข้างเคียง และบางส่วนเดินทางไปทำงานในกรุงเทพมหานคร
นอกจากประชากรที่มีข้อมูลตามทะเบียนบ้านในตำบลบางม่วงแล้ว ยังมีประชากรแฝง (มีชื่ออยู่ในทะเบียนบ้านเขตอื่น) ที่เข้ามาอาศัยอยู่เป็นจำนวนมาก เพราะเป็นพื้นที่ปริมณฑลของกรุงเทพมหานคร
การคมนาคม

ถนนกาญจนาภิเษก
ถนนบางใหญ่-บางคูลัด (ซอยกันตนา)
ถนนบางม่วง-บางคูลัด (ซอยวัดพระเงิน)
ถนนบางม่วง-ศาลายา
สาธารณูปโภค

ไฟฟ้า อยู่ในเขตการไฟฟ้านครหลวง เขตบางใหญ่
ประปา อยู่ในเขตการประปานครหลวง สาขาบางใหญ่
โทรศัพท์ อยู่ในเขตองค์การโทรศัพท์ เขตบางบัวทอง
การแพทย์ มีโรงพยาบาลหลายแห่งทั้งของรัฐบาล เช่น โรงพยาบาลบางใหญ่ และโรงพยาบาลของเอกชน
ไปรษณีย์ ดำเนินการโดยที่ทำการไปรษณีย์บางใหญ่
การศึกษา

โรงเรียนวัดพระเงิน
ศูนย์พัฒนาเด็กเล็ก (ศูนย์โรงเรียนวัดพระเงิน)
โรงเรียนวัดสังวรพิมลไพบูลย์
ศูนย์พัฒนาเด็กเล็ก (ศูนย์โรงเรียนวัดสังวรพิมลไพบูลย์)
โรงเรียนเปรมประชาวัฒนา
วิทยาลัยเทคโนโลยีวานิชบริหารธุรกิจ
รถโดยสารประจำทาง

127 บางบัวทอง-บางลำพู-สนามหลวง
177 (วงกลม) บางบัวทอง-อนุสาวรีย์ชัยสมรภูมิ
516 บางบัวทอง-เทเวศร์
รถตู้ปรับอากาศ
สถานที่สำคัญ

วัดปรางค์หลวง
โรงพยาบาลบางใหญ่
แหล่งข้อมูลอื่น

เว็บไซต์เทศบาลเมืองบ้านบางม่วง
| ด ค กองค์กรปกครองส่วนท้องถิ่นระดับล่างในจังหวัดนนทบุรี |
| --- | --- | --- |
| เทศบาลนคร |  นนทบุรี  บางบัวทอง  ปากเกร็ด  |  |
| เทศบาลเมือง |  ไทรม้า  บางกรวย  บางกร่าง  บางคูรัด  บางพลับ  บางแม่นาง  บางรักพัฒนา  บางเลน  บางศรีเมือง  บางใหญ่  บ้านบางม่วง  พิมลราช  ศาลากลาง  เสาธงหิน  ใหม่บางบัวทอง  |  |
| เทศบาลตำบล |  ไทรน้อย  บางม่วง  บางสีทอง  ปลายบาง  |  |
| องค์การบริหารส่วนตำบล |  เกาะเกร็ด  ขุนศรี  คลองขวาง  คลองข่อย  คลองพระอุดม  ทวีวัฒนา  ท่าอิฐ  ไทรน้อย  ไทรใหญ่  บางขนุน  บางขุนกอง  บางตะไนย์  บางไผ่  บางรักน้อย  บางรักใหญ่  บางใหญ่  บ้านใหม่  มหาสวัสดิ์  ราษฎร์นิยม  ละหาร  ลำโพ  หนองเพรางาย  อ้อมเกร็ด  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางพลับ  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านบางม่วง  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พันท้ายนรสิงห์  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  ศาลากลาง  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
แม่น้ำอะนาดีร์

| แม่น้ำอะนาดีร์ Анадырь / Онандырь / Йъаайваам |
| --- | --- |
Confluence of the Anadyr and the Belaya
Mouth location in Chukotka, Russia
ที่ตั้ง
Country: Siberia, Russian Federation
ลักษณะทางกายภาพ

ต้นน้ำ:  
 • ตำแหน่ง: Anadyr Highlands
 • พิกัด: 67°03′00″N 170°50′47″E﻿ / ﻿67.0501°N 170.8464°E﻿ / 67.0501; 170.8464
 • ระดับความสูง: 504 m (1,654 ft)
 
ปากน้ำ: Bering Sea
 • ตำแหน่ง: Gulf of Anadyr
 • พิกัด: 64°52′24″N 176°17′18″E﻿ / ﻿64.8732°N 176.2882°E﻿ / 64.8732; 176.2882
 • ระดับความสูง: 0 m (0 ft)
ความยาว: 1,150 km (710 mi)
พื้นที่ลุ่มน้ำ: 191,000 km2 (74,000 sq mi)

อัตราการไหล:  
 • ตำแหน่ง: Anadyr Estuary, Gulf of Anadyr
 • เฉลี่ย: 2,020 m3/s (71,000 cu ft/s)
 
ลุ่มน้ำ
ลำน้ำสาขา:  
 • ซ้าย: Belaya, Tanyurer
 • ขวา: Yablon, Yeropol, Mayn
แม่น้ำอะนาดีร์ (รัสเซีย: Ана́дырь; ยูคากีร์: Онандырь; ชูคอต: Йъаайваам) เป็นแม่น้ำที่อยู่ทางทิศตะวันออกเฉียงเหนือสุดของไซบีเรีย แม่น้ำสายนี้ไหลลงสู่อ่าวอะนาดีร์ที่ซึ่งอยู่ในทะเลเบริง พื้นที่ราบลุ่มแม่น้ำของลำน้ำสายนี้ส่วนใหญ่จะอยู่ภายในเขตปกครองตนเองชูคอตคา
ลักษณะทางภูมิศาสตร์

แม่น้ำอะนาดีร์มีความยาวอยู่ที่ 1,150 กิโลเมตร (710 ไมล์) และมีพื้นที่ราบลุ่มแม่น้ำอยู่ที่ 191,000 ตารางกิโลเมตร (74,000 ตารางไมล์) แม่น้ำสายนี้จะแข็งตัวตั้งแต่เดือนตุลาคมถึงปลายเดือนพฤษภาคม และมีปริมาณน้ำถสูงสุดในเดือนมิถุนายนพร้อมกับการละลายของหิมะในบริเวณรอบข้าง
| --- | --- |
 ที่ตั้งของแม่น้ำอะนาดีร์:  ลุ่มแม่น้ำอะนาดีร์พร้อมลำน้ำสาขาหลัก
พิพิธภัณฑ์ช้างเอราวัณ

| --- | --- |
ช้างเอราวัณ 3 เศียร

ก่อตั้ง: พ.ศ. 2546
ที่ตั้ง: ตำบลบางเมืองใหม่ อำเภอเมืองสมุทรปราการ จังหวัดสมุทรปราการ
ประเภท: วัฒนธรรม
ผลงาน: รูปปั้นช้างเอราวัณ
ขนาดผลงาน: สูง 43.6 เมตร
ผู้ก่อตั้ง: เล็ก วิริยะพันธุ์
ขนส่งมวลชน:  ช้างเอราวัณ  รถโดยสารประจำทาง สาย 23, 25, 102, 129, 142, 365, 507, 508, 536, 511, 552, 3-1, 3-23E
เว็บไซต์: erawanmuseum.com
พิพิธภัณฑ์ช้างเอราวัณ (อังกฤษ: The Erawan Museum) เป็นประติมากรรมลอยตัวรูปช้าง 3 เศียร ซึ่งในทางวรรณคดีไทยเอราวัณซึ่งมีเศียรทั้งหมด 33 เศียร แต่เนื่องจากปัญหาขนาดและโครงสร้างที่ซับซ้อนจึงลดมาเหลือเพียง 3 เศียร พิพิธภัณฑ์ช้างเอราวัณ เป็นแหล่งท่องเที่ยวที่สำคัญและโดดเด่นแห่งหนึ่งของจังหวัดสมุทรปราการ ตั้งอยู่บนถนนสุขุมวิท บริเวณที่ตัดกับถนนกาญจนาภิเษก ตำบลบางเมืองใหม่ อำเภอเมืองสมุทรปราการ
พิพิธภัณฑ์ช้างเอราวัณยังถือได้ว่าเป็น งานประติมากรรมลอยตัวช้างทองแดงที่ใช้เทคนิคการเคาะขึ้นรูปด้วยมือ ที่มีความสูงจากหัวช้างลงมาสู่ฐานวัดได้ 43.6 เมตร หรือประมาณความสูงของตึก 14–17 ชั้น พิพิธภัณฑ์ช้างเอราวัณสร้างขึ้นจากความคิดและจินตนาการของคุณเล็ก วิริยะพันธุ์ นักธุรกิจเจ้าของบริษัทวิริยะประกันภัย ด้วยต้องการจะรักษาของโบราณที่ท่านสะสม รวมถึงรูปเคารพศักดิ์สิทธิ์ไว้ให้เป็นมรดกของแผ่นดินไทย จึงได้สร้างตัวอาคารพิพิธภัณฑ์ช้างเอราวัณขึ้นเพื่อใช้เป็นสถานที่จัดเก็บโบราณวัตถุที่มีค่าเหล่านี้ไว้เพื่อความปลอดภัยและเพื่อความเหมาะสม
ตัวอาคารจัดแสดง

ตัวอาคารแยกเป็น 3 ชั้น ตามความเชื่อในหลักไตรภูมิ คือ ชั้นบาดาล ชั้นโลกมนุษย์ และชั้นสวรรค์
ชั้นบาดาล เป็นส่วนของงการจัดเก็บโบราณวัตถุที่เป็นของสะสมส่วนตัวของคุณเล็ก วิริยะพันธ์ ของเก่าส่วนใหญ่นั้นเป็นเครื่องถ้วย แจกัน จาน ชาม ชุดถ้วยชา ชั้นบาดาล มีรูปองค์จำลองมนุษยนาค นั่งอยู่กึ่งกลางห้อง สร้างขึ้นตามความเชื่อเพื่อให้มนุษยนาคคอยดูแลโบราณวัตถุอยู่ใต้น้ำ
ชั้นโลกมนุษย์ มีงานศิลปะให้ชม 3 ประเภทด้วยกัน งานปูนปั้นสดประดับด้วยเครื่องถ้วยเบญจรงค์ งานต้นเสาดีบุกดุนลาย และกระจกสี Stain Glass
ชั้นสวรรค์ เป็นส่วนของการจัดเก็บองค์พระพุทธรูปที่มีอายุสมัยเก่าแก่ ซึ่งยังมีงานศิลปะบนผนังท้องช้างที่เล่าเรื่องราวเกี่ยวกับระบบสุริยะจักรวาล เป็นเทคนิคสีฝุ่นฝีมือช่างชาวเยอรมัน
การเดินทาง

ขับรถจากกรุงเทพฯ สามารถใช้เส้นทางถนนสุขุมวิท หลังจากที่ขับรถผ่านทางแยกที่จะไปบางพลี ให้สังเกตทางด้านซ้ายมือ พิพิธภัณฑ์ช้างเอราวัณ จะอยู่ทางด้านซ้ายมือ ก่อนจะถึงทางแยกปากน้ำ
การเดินทาง > อู่ช้างเอราวัณ (เขตการเดินรถที่ 3) > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | เส้นทาง | เที่ยวแรก | เที่ยวสุดท้าย | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- | --- | --- | --- |
| 129 (1-14E) (1) |  สำโรง (พิพิธภัณฑ์ช้างเอราวัณ) |  อู่บางเขน |  1-14E  (129 เดิม)  บางเขน  เกษตร  ลาดพร้าว  สุทธิสาร  บางนา  สำโรง  | 04:00 น. | 22:00 น. | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) 3.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
การเดินทาง > ถนนสุขุมวิท (ป้ายพิพิธภัณฑ์ช้างเอราวัณ) > องค์การขนส่งมวลชนกรุงเทพ

เส้นทางที่มีรถรองรับวีลแชร์
การเดินทาง > ถนนสุขุมวิท (ป้ายพิพิธภัณฑ์ช้างเอราวัณ) > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 2 (3-1)  | ปากน้ำ | สะพานพระพุทธยอดฟ้า | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | มีรถให้บริการตลอดคืน |
| 25 (3-6)  | โรงเรียนปทุมคงคาสมุทรปราการ |  สถานีขนส่งผู้โดยสารกรุงเทพ (เอกมัย) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | ส่วนใหญ่หมดระยะแยกบางนา |
| 507 (3-13)  |  อู่ไทยสมายล์บัส (สาขาปากน้ำ) |  สถานีขนส่งผู้โดยสารกรุงเทพ (สายใต้ใหม่) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 513 (3-23E)  |  อู่ไทยสมายล์บัส (สาขาปากน้ำ) |  ศูนย์ราชการแจ้งวัฒนะ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 552 (3-25E)  | ปากน้ำ | นิคมอุตสาหกรรมลาดกระบัง | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-32  |  อู่ไทยสมายล์บัส (สาขาปากน้ำ) | สวนสยาม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 365 | ฟาร์มจระเข้สมุทรปราการ |  บางปะกง | รถโดยสารประจำทางธรรมดาสีเขียว | บจก.สันติมิตรขนส่ง |  |
| 1141 | ปากน้ำ | มหาวิทยาลัยรามคำแหง 2 (วิทยาเขตบางนา) | รถโดยสารประจำทางธรรมดาสีเขียว | บจก.เทียนทอง ขนส่ง |  |

รถไฟฟ้าบีทีเอส ลงสถานีช้างเอราวัณ ทางออกหมายเลข 1
ดูเพิ่ม

เมืองโบราณ
ปราสาทสัจธรรม
รายชื่อรูปปั้นที่สูงที่สุดในประเทศไทย
แหล่งข้อมูลอื่น

"Erawan Museum,Samutpakarn".
"Erawan Museum Tourist". คลังข้อมูลเก่าเก็บจากแหล่งเดิมเมื่อ 2013-10-31. สืบค้นเมื่อ 2021-11-05.
แผนที่และภาพถ่ายทางอากาศของ พิพิธภัณฑ์ช้างเอราวัณ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°37′42″N 100°35′20″E﻿ / ﻿13.628408°N 100.589007°E﻿ / 13.628408; 100.589007
เขตบีลีบินสกี

| เขตบีลีบินสกี Билибинский район |
| --- | --- |
เขต
แม่น้ำมาลีอันยูยในเขตบิลิบินสกี้
   ตราอาร์ม
thที่ตั้งของเขตบีลีบินสกี
พิกัด: 68°03′N 166°27′E﻿ / ﻿68.050°N 166.450°E﻿ / 68.050; 166.450
ประเทศ: รัสเซีย
Federal subject: Chukotka Autonomous Okrug
Established: December 10, 1930
ศูนย์กลางปกครอง: บีลีบีโน
การปกครอง
 • ประเภท: Local government
 • Head of the Administration: Leonid Nikolayev
พื้นที่
 • Total: 174,652 ตร.กม. (67,434 ตร.ไมล์)
ประชากร (2010 Census)
 • Total: 7,866 คน
 • ประมาณ (January 2016): 7,609 คน
 • ความหนาแน่น: 0.045 คน/ตร.กม. (0.12 คน/ตร.ไมล์)
 • เขตเมือง: 70.0% คน
 • นอกเมือง: 30.0% คน
Administrative structure
 • Inhabited localities: 1 Cities/towns, 4 Urban-type settlements, 5 Rural localities
Municipal structure
 • Municipally incorporated as: Bilibinsky Municipal District
 • Municipal divisions: 1 Urban settlements, 4 Rural settlements
เขตเวลา: UTC+ ()
OKTMO ID: 77609000
เว็บไซต์: http://www.bilchao.ru/
เขตบีลีบินสกี (รัสเซีย: Били́бинский райо́н; ชูคอต: Билибинкэн район, Bilibinkèn rajon) เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่ทางทิศตะวันตกของชูคอตคา มีอาณาเขตติดกับเขตชาอุนสกีทางทิศตะวันออกเฉียงเหนือ เขตอะนาดีร์สกีทางทิศตะวันออก ดินแดนคัมชัตคาทางทิศตะวันออกเฉียงใต้ แคว้นมากาดันทางทิศตะวันตกเฉียงใต้ และ สาธารณรัฐซาคาทางทิศตะวันตก พื้นที่ของเขตมีอยู่ที่ 174,652 ตารางกิโลเมตร (67,434 ตารางไมล์) ศูนย์กลางการบริหารของเขตอยู่ที่เมืองบิลิบิโน เขตบีลีบินสกีมีประชากรอยู่ที่ 7,866 (การสำรวจสำมะโนประชากรในปี ค.ศ. 2010); 8,820 (สำมะโน ค.ศ. 2002); 27,847 (สำมะโน ค.ศ. 1989). ประชากรของบิลิบิโนคิดเป็นร้อยละ 74.8 ของประชากรทั้งหมดของอำเภอ
การค้นพบทางโบราณคดีบ่งชี้ว่าดินแดนซึ่งปัจจุบันคือเขตบีลีบินสกีเคยมีคนอาศัยอยู่ครั้งแรกในยุคหินใหม่ตอนต้น ภายหลังจากที่เซมยอน เดจเนฟก่อตั้งอะนาดีรสค์ในคริสต์ศตวรรษที่ 17 แม่น้ำ Bolshoy Anyuy ซึ่งไหลผ่านเขตบีลีบินสกี ถือเป็นเส้นทางเชื่อมโยงที่สำคัญระหว่างนักสำรวจชาวคอสแซ็กและฐานทัพของพวกเขาใน Nizhnekolymsk และยังช่วยอำนวยความสะดวกในการติดต่อระหว่างคอสแซคและชนพื้นเมืองอีกด้วย ในคริสต์ศตวรรษที่ 20 ทองคำและแร่ธาตุอื่น ๆ ถูกค้นพบในบริเวณนี้ และในช่วงคริสต์ทศวรรษที่ 1970 โรงไฟฟ้านิวเคลียร์แห่งที่เล็กที่สุดและอยู่เหนือสุดของโลกได้ถูกสร้างขึ้นที่บิลิบิโน
คลังภาพ

ตราอาร์มของเขตบีลีบินสกี
ที่ตั้งของเขตบีลีบินสกีในเขตปกครองตนเองชูคอตคา
ทัศนียภาพของแม่น้ำ Maly Anyuy ในเขตบีลีบินสกี
ดูเพิ่ม

อะนาดีร์
เขตอะนาดีร์สกี
เขตอีอุลตินสกี
เขตปราวิเดนสกี
เขตชาอุนสกี
เขตชูคอตสกี
การไปรษณีย์ในประเทศไทย

สำหรับรัฐวิสาหกิจไทย ดู บริษัทไปรษณีย์ไทย จำกัด
ที่ทำการไปรษณีย์ในสมัยต่าง ๆ บนชีทที่ระลึก
พนักงานนำจ่ายในไทย

งานด้านไปรษณีย์ของไทยขึ้นกับ บริษัทไปรษณีย์ไทย จำกัด (ปณท.) ในอดีตเคยขึ้นกับเป็น กรมไปรษณีย์โทรเลขและการสื่อสารแห่งประเทศไทย ไปรษณีย์ในไทยมีประวัติย้อนหลังไปตั้งแต่สมัยสุโขทัย เป็นเส้นทางจดหมายจากสวรรคโลกผ่านสุโขทัยไปยังกำแพงเพชรใช้สำหรับการปกครอง ส่วนบริการไปรษณีย์สำหรับประชาชนทั่วไป มีหลายหน่วยงานเคยที่เปิดให้บริการทางด้านไปรษณีย์ ก่อนที่ไปรษณีย์ไทยของรัฐจะเปิดให้บริการ เช่น บริษัทเอกชน บริษัทเดินเรือนิร สถานกงสุลของอังกฤษ และ สหรัฐอเมริกาในไทย เป็นต้น โดยเป็นจดหมายส่งไปต่างประเทศ และมีการติดแสตมป์ของประเทศในแถบนี้ เช่น ฮ่องกง อังกฤษ อาณานิคมช่องแคบ (Strait Settlements, ปัจจุบันคือมาเลเซีย สิงคโปร์ เกาะคริสต์มาส และหมู่เกาะโคโคส (คีลิง)) และอินเดียตะวันออก (East Indies) เป็นต้น ก่อนที่จะส่งทางเรือเดินสมุทรไปยังไปรษณีย์เจ้าของแสตมป์นั้น ๆ เพื่อส่งต่อไปยังจุดหมายปลายทาง
ประวัติไปรษณีย์ในไทย > ไปรษณีย์กงสุลอังกฤษ

ที่ทำการไปรษณีย์ของกงสุลอังกฤษ ถือเป็นไปรษณีย์ที่สำคัญที่สุดก่อนที่มีการให้บริการไปรษณีย์ของไทย สามารถฝากส่งจดหมายไปยังประเทศต่าง ๆ ทั้งในยุโรปและอเมริกา โดยทางเรือไปส่งยังที่ไปรษณีย์สิงคโปร์เพื่อคัดแยกและนำจดหมายส่งต่อจนถึงปลายทาง (กรณีจดหมายไปอเมริกา มีการส่งไปฝากที่ทำการไปรษณีย์ฮ่องกงด้วย)
ไปรษณีย์นี้ตั้งอยู่ภายในกงสุลอังกฤษซึ่งเริ่มให้บริการเพียงหนึ่งปีหลังจากที่ก่อตั้งกงสุลเมื่อ พ.ศ. 2400 ต่อมาในปี พ.ศ. 2425 มีการนำแสตมป์จาก อินดีส์ตะวันออก และ อาณานิคมช่องแคบ มาประทับเครื่องหมาย "B" เพื่อใช้ติดบนซองที่ส่งจากกรุงเทพ ไปรษณีย์นี้ได้ปิดทำการเมื่อ กรกฎาคม พ.ศ. 2428 หลังไทยได้เข้าร่วมสหภาพสากลไปรษณีย์ (Universal Postal Union, UPU) และเริ่มให้บริการไปรษณีย์ไปต่างประเทศ
กงสุลอังกฤษแห่งนี้ปัจจุบันเปลี่ยนไปเป็นที่ทำการไปรษณีย์กลาง บางรัก ส่วนสถานกงสุลย้ายไปตั้งที่ใหม่อยู่บนถนนเพลินจิต
ประวัติไปรษณีย์ในไทย > ไปรษณีย์ของรัฐ

ระบบไปรษณีย์ของรัฐ เกิดขึ้นในรัชสมัยของ รัชกาลที่ 5 โดยหน่วยงานที่รับผิดชอบกิจการไปรษณีย์ในสมัยแรกคือ กรมไปรษณีย์ เปิดให้บริการเป็นครั้งแรก ณ วันที่ 4 สิงหาคม พ.ศ. 2426 กรมไปรษณีย์ในสมัยนั้นอยู่ภายใต้การดูแลของ สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมหลวงภาณุพันธุวงศ์วงเดช มีตำแหน่งเป็น ผู้สำเร็จราชการกรมไปรษณีย์ มีสำนักงานใหญ่อยู่ที่ไปรษณียาคาร ตั้งอยู่ริมแม่น้ำเจ้าพระยาใกล้ปากคลองโอ่งอ่าง ปัจจุบันรื้อทิ้งเพื่อสร้างสะพานพระปกเกล้า (แต่มีการสร้างใหม่ที่ตำแหน่งใกล้เคียงเพื่อเปิดเป็นพิพิธภัณฑ์ในอนาคต)
ในระยะแรกที่ให้บริการ ครอบคลุมเฉพาะกรุงเทพเท่านั้น เมื่อ 27 กรกฎาคม พ.ศ. 2428 จึงเริ่มขยายไปต่างจังหวัดโดยเปิดที่ทำการไปรษณีย์ที่สมุทรปราการและนครเขื่อนขันธ์ (พระประแดง ในปัจจุบัน) และขยายต่อจนถึงเชียงใหม่ในเดือนตุลาคมของปีเดียวกัน
ส่วนบริการไปรษณีย์ระหว่างประเทศ เริ่มเมื่อ 1 กรกฎาคม พ.ศ. 2428 หลังประเทศไทยเข้าเป็นสมาชิกสหภาพสากลไปรษณีย์
ในปี พ.ศ. 2441 กรมไปรษณีย์ได้เปลี่ยนชื่อเป็น กรมไปรษณีย์โทรเลข หลังจากมีการควบรวมเอา กรมไปรษณีย์ และ กรมโทรเลข ซึ่งดูแลงานด้านโทรเลข เข้าด้วยกัน เมื่อ พ.ศ. 2483 ได้มีการเปิด ที่ทำการไปรษณีย์กลาง ขึ้นบนถนนเจริญกรุง เขตบางรัก และใช้เป็นที่ทำการของกรมไปรษณีย์โทรเลข
ปี พ.ศ. 2520 ได้เปลี่ยนโครงสร้างมาเป็นรัฐวิสาหกิจใช้ชื่อว่า การสื่อสารแห่งประเทศไทย (กสท.)
และเมื่อวันที่ 14 สิงหาคม พ.ศ. 2546 มีการปรับโครงสร้างอีกครั้งตามนโยบายแปรรูปรัฐวิสาหกิจ โดยแยกการสื่อสารแห่งประเทศไทย เป็น บริษัทไปรษณีย์ไทย จำกัด (ปณท) และบริษัท กสท โทรคมนาคม จำกัด (มหาชน)  ซึ่งปัจจุบัน บริษัทไปรษณีย์ไทย จำกัด เป็นผู้ดูแล บริการด้านไปรษณีย์ทั้งหมด มีสำนักงานใหญ่ที่ถนนแจ้งวัฒนะ
ดูเพิ่ม

ไปรษณีย์
ที่ทำการไปรษณีย์
ไปรษณีย์ไทย (บริษัท)
แหล่งข้อมูลอื่น

ไปรษณีย์ไทย
ประเภทของที่ทำการไปรษณีย์ , รักแสตมป์ไทย เก็บถาวร 2009-02-11 ที่ เวย์แบ็กแมชชีน
เกี่ยวกับไปรษณีย์ไทย เก็บถาวร 2009-04-30 ที่ เวย์แบ็กแมชชีน
เช็คพัสดุ เก็บถาวร 2017-01-24 ที่ เวย์แบ็กแมชชีน
ไปรษณีย์นิเทศ พ.ศ. 2549 เก็บถาวร 2007-01-25 ที่ เวย์แบ็กแมชชีน
ข้อมูลผู้รวมรวมที่ได้รับอนุญาตจาก ปณท. เก็บถาวร 2009-03-21 ที่ เวย์แบ็กแมชชีน
เคาน์เตอร์บริการไปรษณีย์ไทย
ที่ทำการไปรษณีย์แห่งแรกในกรุงเทพฯ สร้างเมื่อปี 2426
บุรุษไปรษณีย์ไทย ขณะกำลังเก็บจดหมายจากตู้ไปรษณีย์ ในสมัยรัชกาลที่ 5
บุรุษไปรษณีย์ไทย ขณะกำลังพายเรือ ในสมัยรัชกาลที่ 5
บุรุษไปรษณีย์ไทย ขณะกำลังถือใบจดหมาย ในสมัยรัชกาลที่ 5
แสตมป์สำหรับใช้ที่ไปรษณีย์กงสุลอังกฤษ
ไปรษณียาคารสร้างขึ้นใหม่
ที่ทำการไปรษณีย์กลาง
พายุไต้ฝุ่น

พายุไต้ฝุ่น 3 ลูก ขณะที่กำลังเคลื่อนตัวอยู่เหนือมหาสมุทรแปซิฟิกตะวันตกเมื่อวันที่ 7 สิงหาคม พ.ศ. 2549 พายุไต้ฝุ่นมาเรีย (ด้านขวาล่าง) พายุโซนร้อนกำลังแรงบบพา (ด้านซ้าย) และพายุไต้ฝุ่นซาวมาย (ด้านขวาบน)
พายุไต้ฝุ่น เป็นพายุหมุนเขตร้อนความเร็วลมสูงสุด ซึ่งก่อตัวขึ้นทางตะวันตกเฉียงเหนือของมหาสมุทรแปซิฟิกระหว่างเส้นเมริเดียนที่ 180 องศา ถึงเส้นเมริเดียนที่ 100 องศาตะวันออก ซึ่งภูมิภาคนี้ถูกตั้งชื่อว่า "แอ่งแปซิฟิกตะวันตกเฉียงเหนือ" สำหรับจุดประสงค์เกี่ยวกับองค์กร มหาสมุทรแปซิฟิกตอนเหนือถูกแบ่งออกเป็น 3 เขต ได้แก่ ทางตะวันออก (ทวีปอเมริกาเหนือจนถึงเส้นเมริเดียนที่ 140 องศาตะวันตก) ตอนกลาง (เส้นเมริเดียนที่ 140 องศาตะวันตก ถึงเส้นเมริเดียนที่ 180 องศา) และทางตะวันตก (เส้นเมริเดียนที่ 180 องศา ถึงเส้นเมริเดียนที่ 100 องศาตะวันออก) ปรากฏการณ์พายุแบบเดียวกันที่เกิดขึ้นในมหาสมุทรแปซิฟิกเหนือทางตะวันออกจะถูกเรียกว่า พายุเฮอร์ริเคน และพายุหมุนเขตร้อนที่กำลังเคลื่อนตัวไปยังมหาสมุทรแปซิฟิกทางตะวันตกจะถูกเรียกว่า พายุไต้ฝุ่น ศูนย์อุตุนิยมวิทยาชำนัญพิเศษประจำภูมิภาค (RSMC) ซึ่งมีหน้าที่พยากรณ์การเกิดพายุหมุนเขตร้อนตั้งอยู่ในประเทศญี่ปุ่น และศูนย์เตือนภัยพายุหมุนเขตร้อนอื่น ๆ ทางตะวันตกเฉียงเหนือของมหาสมุทรแปซิฟิกตั้งอยู่ในโฮโนลูลู คือ ศูนย์เตือนไต้ฝุ่นร่วม (JTWC) ประเทศฟิลิปปินส์ และฮ่องกง ขณะที่ศูนย์อุตุนิยมวิทยาชำนัญพิเศษประจำภูมิภาค (RSMC) ได้ตั้งชื่อในแต่ละระบบ และตัวรายชื่อหลักนั้นเป็นความร่วมมือกันระหว่าง 18 ประเทศ รวมทั้งสหรัฐ ซึ่งประเทศเหล่านี้ได้รับผลกระทบจากพายุไต้ฝุ่นทุกปี
ในมหาสมุทรแปซิฟิกตะวันตกเฉียงเหนือ พายุไต้ฝุ่นไม่มีการกำหนดฤดูกาลอย่างเป็นทางการเพราะพายุไต้ฝุ่นก่อตัวขึ้นตลอดทั้งปี เช่นเดียวกับพายุหมุนเขตร้อนทั่วไป ปัจจัยที่ทำให้พายุไต้ฝุ่นก่อตัว และมีความเร็วเพิ่มขึ้นนั้นมี 6 ประการ ได้แก่ อุณหภูมิพื้นผิวน้ำทะเลที่อุ่นเพียงพอ ความไม่แน่นอนของสภาพอากาศ ระดับความชื้นสัมพัทธ์สูงในชั้นโทรโพสเฟียร์ระดับล่างถึงระดับกลาง แรงโคริโอลิสที่มากพอที่จะสร้างศูนย์ความดันอากาศต่ำ การรบกวนหรือจุดรวมระดับต่ำที่มีอยู่แล้ว และการเปลี่ยนแปลงความเร็วลมหรือทิศทางของลมในระยะสั้น ๆ พายุไต้ฝุ่นส่วนมากก่อตัวขึ้นระหว่างเดือนมิถุนายน และเดือนพฤศจิกายน ขณะที่พายุหมุนเขตร้อนก่อตัวขึ้นอย่างน้อยก็ระหว่างเดือนธันวาคม และเดือนพฤษภาคม โดยเฉลี่ยแล้ว มหาสมุทรแปซิฟิกตะวันตกเฉียงเหนือเป็นบริเวณที่เกิดพายุหมุนเขตร้อนบ่อยครั้งที่สุด และรุนแรงที่สุดในโลก เช่น เดียวกับแอ่งอื่น ๆ พายุจะถูกนำทางโดยสันความกดอากาศสูงเหนือเขตร้อนไปทางทิศตะวันตกหรือทางทิศตะวันตกเฉียงเหนือ และมีบางลูกที่ย้อนกลับมาใกล้ทางทิศตะวันออกของประเทศญี่ปุ่น ประเทศฟิลิปปินส์ได้รับผลกระทบอย่างรุนแรงจากการพัดขึ้นฝั่ง ประเทศจีนหรือประเทศญี่ปุ่นได้รับผลกระทบน้อยกว่าบ้าง พายุไต้ฝุ่นที่สร้างความเสียหายมากที่สุดในประวัติศาสตร์ได้พัดเข้าถล่มประเทศจีน ทางตอนใต้ของประเทศจีนมีการบันทึกผลกระทบของพายุไต้ฝุ่นที่ยาวนานที่สุด ซึ่งสามารถย้อนหลังไปได้นับ 1,000 ปี ผ่านเอกสารในหอจดหมายเหตุ ประเทศไต้หวันเคยประสบกับพายุไต้ฝุ่นที่มีฝนตกหนักมากที่สุดเท่าที่เคยบันทึกมาในแอ่งพายุหมุนเขตร้อนแปซิฟิกตะวันตกเฉียงเหนือ
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon)
กรมอุตุนิยมวิทยาญี่ปุ่น (JMA)
กรมอุตุนิยมวิทยาไทย (TMD)
กรมอุตนิยมวิทยาวิทยาจีน (CMA)
กรมอุตุนิยมวิทยาเกาหลี (KMA)
ศูนย์เตือนไต้ฝุ่นร่วม (JTWC)
หอสังเกตการณ์ฮ่องกง (HKO)